DA
23.5.2022
Den Europæiske Unions Tidende
C 207/25
Rettens dom af 30. marts 2022 — Air Canada mod Kommissionen (Sag T-326/17) (1) (Konkurrence – karteller – markedet for luftfragt – afgørelse, som fastslår en overtrædelse af artikel 101 TEUF, af EØS-aftalens artikel 53 og af artikel 8 i aftalen mellem Fællesskabet og Schweiz om luftfart – samordning af forskellige elementer af prissætningen af luftfragttjenester (brændstoftillæg, sikkerhedstillæg og betaling af en kommission af tillæggene) – udveksling af oplysninger – Kommissionens territoriale kompetence – retten til forsvar – ingen ny klagepunktsmeddelelse – samlet og vedvarende overtrædelse – tilbagetrækning af ansøgningen om bødefritagelse – fuld prøvelsesret) (2022/C 207/33) Processprog: engelsk Parter Sagsøger Air Canada (Saint-Laurent, Quebec, Canada) (ved advokaterne T. Soames, I.-Z.
Prodromou-Stamoudi og barrister J. Joshua)
Sagsøgt: Europa-Kommissionen (ved A. Dawes og H. Leupold, som befuldmægtigede, bistået af G.
Peretz, QC)
Sagens genstand Søgsmål anlagt i henhold til artikel 263 TEUF med påstand, i det væsentlige, om annullation af Kommissionens afgørelse C(2017) 1742 final af 17. marts 2017 om en procedure i henhold til artikel 101 TEUF, artikel 53 i EØS-aftalen og artikel 8 i aftalen mellem Det Europæiske Fællesskab og Det Schweiziske Forbund om luftfart (sag AT.39258 — Luftfragt), for så vidt som den vedrører sagsøgeren, og subsidiært om annullation af den bøde, som den pågældende er blevet pålagt, eller nedsættelse heraf.
Konklusion 1) Artikel 1, stk.
1, litra a), artikel 1, stk.
2, litra a), artikel 1, stk.
3, litra a), og artikel 1, stk.
4, litra a), i Kommissionens afgørelse C(2017) 1742 final af 17. marts 2017 om en procedure i henhold til artikel 101 TEUF, artikel 53 i EØS-aftalen og artikel 8 i aftalen mellem Det Europæiske Fællesskab og Det Schweiziske Forbund om luftfart (sag AT.39258 — Luftfragt) annulleres, for så vidt som det heri fastslås, at Air Canada deltog i den samlede og vedvarende overtrædelses bestanddel vedrørende afslaget på at betale kommissioner af tillæggene.
2) Den bøde, som Air Canada er blevet pålagt i medfør af artikel 3, litra a), i afgørelse C(2017) 1742 final, fastsættes til 17 952 000 EUR.
3) I øvrigt frifindes Europa-Kommissionen.
4) Kommissionen bærer sine egne omkostninger og betaler en tredjedel af omkostningerne afholdt af Air Canada.
5) Air Canada bærer to tredjedele af sine egne omkostninger.
(1)
EUT C 239 af 24.7.2017.